کولت. آذ خالق شاعری خلیل رضا اولوتورکون "آزادلیق حسرتی" شعیرینی سیزه تقدیم ائدیر.
سن دئمه آزادلیق آیمیش گونشمیش،
او آیا او گونه حسرت قالمیشام.
حیات سسلی کویلو بیر کشمکشمیش،
دوغما سسه اونه حسرت قالمیشام.
منیم او یئرلرده آیاق ایزیم وار،
سعادت آیناسی بش دنیزیم وار.
وفا خزینهسی فیرنگیزیم وار،
اونون آغ اوزونه حسرت قالمیشام.
روحوم میدانلارا سیغمایان آلای،
اوچ رنگلی بایراغیم قالخ اوجال هارای.
اؤپسون تللرینی خلیل، گونش، آی،
من سنین اوزونه حسرت قالمیشام.
اوزاق دیاردایام داش قفسدهیهم،
بیر وطن لیهینه تئشنه هستهیهم،
منه گؤروش وئرین سفر اوستهیهم،
بالامین گؤزونه حسرت قالمیشام.
چاتتیرین او گوله گولزارا منی،
ایتیرسن او یئرده گز آرا منی،
قوربتته قویمایین مزارا منی،
وطن گوندوزونه حسرت قالمیشام.
خلیل سن قایاسان درده دؤزرسن،
سن کورسن، خان آراز، گؤیگؤل خزرسن،
یئنه او یئرلری بیر گون گزرسن،
دئمه سن بو گونه حسرت قالمیشام.
azb_Arab azb_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab